paragraph_text: Osnutkom Hrvatske i promjenom imena kluba postaju glasni protivnici tog čina i zahtijevaju povratak imena Dinamo. Devedesete obilježavaju mnogobrojni incidenti, bojkoti, neredi i problemi s policijom. Vraćanjem imena Dinamo na Valentinovo 14. veljače 2000. vraćaju se na tribine i pružaju podršku Dinamu. U tom razdoblju Boysi se često ističu fanatičnim navijanjem pa tako poslije utakmice Dinamo Arsenal čelnici Arsenala izjavljuju: "Mi imamo novac i možemo kupiti sjajne igrače, ali dali bismo sve za ovakve navijače".Prisjetite se veličanstvene atmosfere iz 2006: 'Sve bismo dali za takve navijače', vecernji.hr, 16. rujna 2015., pristupljeno 18. siječnja 2019. Za vrijeme utakmice Tottenham Dinamo u Londonu u jednom trenutku se cijeli stadion pridružio navijanju Bad Blue Boysa, a mnogi navijači Tottenhama su ostali i poslije utakmice navijati zajedno s navijačima Dinama. Bad Blue Boyse su nahvalili engleski navijači i engleski mediji ustvrdivši da su kroz cijelu utakmicu srčano bodrili svoju momčad iako je izgubila 4:0.Boysi među 15 hardcore skupina u svijetu, tportal.hr, 15. studenog 2011, pristupljeno 18. siječnja 2019. Boysi tih godina sudjeluju u nekoliko navijačkih izgreda po Europi poput Milana, Praga, Udina, TemišvaraDuga povijest ludila bezobzirnih BBB-a, tportal.hr, 04. svibnja 2010., pristupljeno 18. siječnja 2019. te ih neki svrstavaju među najopasnije navijačke skupine u Europi.